हमलोग तैयार होकर दस के बजाय 11 बजे होटल से नि‍कले। शहर जाने के लि‍ए हमें ऊपर की ओर थोड़ी और चढ़ाई करनी थी। हमारी गाड़ी जैसे ही आगे बढ़ी, जरा और ऊंचाई पर पहुंचे, हमने तुरंत गाड़ी रूकवाई और भागे तस्‍वीरों के लि‍ए। बि‍ल्‍कुल वही नजारा जो हमने पोस्‍टरों में देख रखा था। ऊंचाई ऐसा दि‍खता है जैसे हरे गलीचे में पतली-पतली धारि‍यां खींच दी गई हो। दरअसल चाय की पत्‍ति‍यों को तोड़ने के लि‍ए बनी पतली पगडंडि‍यां इसे अलग रूप देती है। इस खूबसूरती को शब्‍दों में बांधना बड़ा मुश्‍कि‍ल है। कहीं शंकुल तो कहींं सीधी तो कहीं घुमावदार। बस हरा रंग, हरी धरती और कुहासे से भरा पहाड़। रास्‍ते में सर्पीली सड़क इस नजारे की खूबसूरती बढ़ा रही थी। बि‍ल्‍कुल नीला आसमान और हरी धरती। कुहासे की चादर बि‍छी थी दूर पहाडि‍यां पर।